CELEX: 32009R0966
Language: fi
Date: 2009-10-15 00:00:00
Title: Komission asetus (EY) N:o 966/2009, annettu 15 päivänä lokakuuta 2009 , neuvoston asetuksen (EY) N:o 1234/2007 soveltamista koskevista yksityiskohtaisista säännöistä maidon ja tiettyjen maitotuotteiden toimittamiseksi koulujen oppilaille myönnettävän yhteisön tuen osalta annetun asetuksen (EY) N:o 657/2008 muuttamisesta

16.10.2009   
            
            
               FI
            
            
               Euroopan unionin virallinen lehti
            
            
               L 271/10
            
         
      KOMISSION ASETUS (EY) N:o 966/2009,
   annettu 15 päivänä lokakuuta 2009,
   neuvoston asetuksen (EY) N:o 1234/2007 soveltamista koskevista yksityiskohtaisista säännöistä maidon ja tiettyjen maitotuotteiden toimittamiseksi koulujen oppilaille myönnettävän yhteisön tuen osalta annetun asetuksen (EY) N:o 657/2008 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 102 artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Kokemus on osoittanut, että eräitä tuotteita, jotka sisältyvät tällä hetkellä komission asetuksen (EY) N:o 657/2008 (2) liitteeseen I, ei ole saatavilla markkinoilla useissa jäsenvaltioissa.
            
         
               (2)
            
            
               Jotta varmistettaisiin se, että jäsenvaltioissa voidaan käyttää suurempaa valikoimaa tukikelpoisia tuotteita, tuoteluetteloa olisi laajennettava. Koska tukikelpoisten tuotteiden lisääminen ei muuta tukitason vahvistamiseen liittyviä muuttujia, luokkaan II kuuluvien tuotteiden tukitason olisi säilyttävä ennallaan.
            
         
               (3)
            
            
               Kokemus on osoittanut myös, että juuston ja makeutusaineiden määritelmät eivät ole kattavia. Sen vuoksi kyseisiä määritelmiä olisi muutettava.
            
         
               (4)
            
            
               Sen vuoksi asetusta (EY) N:o 657/2008 olisi muutettava.
            
         
               (5)
            
            
               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 657/2008 liite I tämän asetuksen liitteellä.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä lokakuuta 2009.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 183, 11.7.2008, s. 17.
   
      LIITE
      
         
            ”LIITE I
            
               LUETTELO YHTEISÖN TUKEEN OIKEUTETUISTA TUOTTEISTA
            
            
               Luokka I
            
            
                        a)
                     
                     
                        lämpökäsitelty maito (1);
                     
                  
                        b)
                     
                     
                        lämpökäsitelty, maustettu, kaakaota tai hedelmämehua (2) sisältävä maito, jossa on a alakohdassa tarkoitettua maitoa vähintään 90 painoprosenttia ja enintään 7 prosenttia lisättyä sokeria (3) ja/tai hunajaa;
                     
                  
                        c)
                     
                     
                        maustetut tai maustamattomat hapanmaitotuotteet, myös hedelmämehua (2) sisältävät, joissa on a alakohdassa tarkoitettua maitoa vähintään 90 painoprosenttia ja enintään 7 prosenttia lisättyä sokeria (3) ja/tai hunajaa.
                     
                  
               Luokka II
            
            Maustetut ja maustamattomat hedelmää (4) sisältävät hapanmaitotuotteet, joissa on luokan I kohdalla a alakohdassa tarkoitettua maitoa vähintään 75 painoprosenttia ja enintään 7 prosenttia lisättyä sokeria (5) ja/tai hunajaa.
            
               Luokka III
            
            Tuorejuustot ja sulatejuustot, joissa on enintään 10 prosenttia muuta kuin maitoa sisältäviä ainesosia. (6)
            
            
               Luokka IV
            
            Grana Padano -juusto ja Parmigiano Reggiano -juusto.
            
               Luokka V
            
            Juustot, joissa on enintään 10 prosenttia muuta kuin maitoa sisältäviä ainesosia ja jotka eivät kuulu luokkiin III ja IV. (6)
            
         
      
      
         (1)  Mukaan luettuina laktoosittomat maitopohjaiset juomat.
      
         (2)  Hedelmämehun käyttö tapahtuu elintarvikkeena käytettävistä hedelmätäysmehuista ja tietyistä vastaavista valmisteista 20 päivänä joulukuuta 2001 annetun neuvoston direktiivin 2001/112/EY mukaisesti.
      
         (3)  Tässä luokassa sokerilla tarkoitetaan CN-koodeihin 1701 ja 1702 kuuluvia tuotteita. Tähän luokkaan kuuluvissa tuotteissa makeutusaineiden käyttö tapahtuu elintarvikkeissa käytettäväksi tarkoitetuista makeutusaineista 30 päivänä kesäkuuta 1994 annetun Euroopan parlamentin ja neuvoston direktiivin 94/35/EY mukaisesti.
      
         (4)  Tässä luokassa hedelmää sisältävien maitotuotteiden on aina sisällettävä hedelmää, hedelmälihaa, hedelmäsosetta tai hedelmämehua. Tässä luokassa hedelmillä tarkoitetaan yhdistetyn nimikkeistön 8 ryhmässä lueteltuja tuotteita. Hedelmämehun, hedelmälihan ja hedelmäsoseen käyttö tapahtuu elintarvikkeena käytettävistä hedelmätäysmehuista ja tietyistä vastaavista valmisteista 20 päivänä joulukuuta 2001 annetun neuvoston direktiivin 2001/112/EY mukaisesti.
      
         (5)  Tässä luokassa sokerilla tarkoitetaan CN-koodeihin 1701 ja 1702 kuuluvia tuotteita. Hedelmään lisätyn sokerin on sisällyttävä lisätyn sokerin määrään, joka saa olla enintään 7 prosenttia. Tähän luokkaan kuuluvissa tuotteissa makeutusaineiden käyttö tapahtuu elintarvikkeissa käytettäväksi tarkoitetuista makeutusaineista 30 päivänä kesäkuuta 1994 annetun Euroopan parlamentin ja neuvoston direktiivin 94/35/EY mukaisesti.
      
         (6)  Tähän luokkaan kuuluvien tuotteiden on vastattava asetuksen (EY) N:o 1234/2007 liitteessä XII olevassa II kohdassa säädettyjä vaatimuksia.